Tirsdag aften måtte Aalborg Pirates se sig slået 2-0 af SønderjyskE.

Allerede to minutter inde i kampen bragte SønderjyskE sig foran 1-0, og først i anden periode lykkedes det de aalborgensiske pirater at udligne til 1-1. I tredje periode scorede SønderjyskE aftenens sidste mål, da de igen tog førerpositionen og bragte sig foran 2-1. Tidligere på dagen kunne Aalborg Pirates fortælle, at de netop havde forlænget med den franske ishockeymålmand Ronan Quemener, der har været en af de bedste målmænd i Metal Ligaen denne sæson. Men det hjalp desværre ikke det aalborgensiske hold her til aften.